text: Vejlensere brækker arme og ben
  19 januar 2010 kl. 08.29
  Vinterføret giver travlhed på sygehuset i Vejle.
  Snevinteren har givet usædvanlig meget at lave på skadestuen i Vejle.
  En almindelig vinter er der ikke mange, der falder og kommer til skade.
  Men denne vinter er anderledes.
  Det glatte føre betyder mange brækkede lemmer.
  Alene i den forløbne weekend behandlede skadestuen i Vejle 8 brækkede håndled.
  Når folk falder, tager de fra med hænderne.
  - Og så risikerer de at få et håndledsbrud. Vi har også set flere brækkede fodled, fordi patienterne er vrikket om i det glatte føre, siger overlæge Anders Michaelsen til P4 Trekanten.
  